Case ID: 1240412
Sentence 0: İş üzrə Təqsirləndirilən şəxs məhkəmə iclasında özünü Azərbaycan Respublikası CM-nin 128-ci maddəsində nəzərdə tutulmuş cinayətin törədilməsində təqsirli bildi, hazırda Zərərçəkmiş şəxs ilə barışdığını bildirdi, barəsində olan məhkəməyədək sadələşdirilmiş icraat materialı üzrə cinayət təqibinə xitam verilməsini xahiş etdi və izahatında Zərərçəkmiş şəxs ilə təxminən 5 il əvvəl ailə həyatı qurduğunu, onların iki övladının olduğunu, Tünzalə ilə əvvəllər aralarında heç bir mübahisə və dava-dalaş baş vermədiyini, 12 iyun 2020-ci il tarixdə, saat təxminən 23:30 radələrində yaşadığı evdə olduğunu, həmin vaxt azyaşlı oğlu Məhəmmədəlinin qızdırması olduğunu gördüyünü, dərhal təcili yardıma zəng etdiyini və təcili yardımın həkimlərinin yaşadığı evə gəldklərini, həkimlərin Məhəmmədəliyə ilkin tibbi yardım göstərən zaman onun qucağında dayanmadığını, həmin vaxt Tünzalənin onların yanına gəldiyini və uşağı onun saxlamasının yaxşı olacağını söylədiyini, Tünzalənin bu hərəkətinin onun xoşuna gəlmədiyini, lakin uşağı Tünzaləyə verdiyini, həkimlərin Məhəmmədəliyə ilkin tibbi yardımgöstərdikdən sonra çıxıb getdiklərini, həkimlər getdikdən sonra onun bir az əvvəl Tünzalənin Məhəmmədəlini nə üçün həkimlərin yanında ondan aldığını soruşduğunu, Tünzalənin də ona saymazyana “ uşaq səndə ağlayırdı, mən nə etməliydim ki” deyə cavavb verdiyini, Tünzalənin onunla kobud danışmasına görə Tünzalə ilə aralarında mübahisə baş verdiyini, Mübahisə zamanı isə Tünzalənin hərəkətlərinə əsəbləşdiyini və bir neçə dəfə qəsdən sillə ilə onun sifət nahiyəsindən, baş nahiyəsindən və bədəninin müxtəlif nahiyələrindən vurduğunu,həmin vaxt atası Mirzalının onları aralaşdırdığını bildirdi.